**Съобщение**

Във връзка с постъпило уведомление за инвестиционно предложение: „Разработване на находище за скалнооблицовъчни материали /варовици/ „Царевец“, участъци „Запад-2007“ (Искър), „Централен-2007“ и „Царевец 2-2007“, разположено в землището на с. Царевец, общ. Мездра, обл. Враца“, с възложител: "Хемус-М" АД, гр. Мездра, на основание чл.5, ал.2 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Враца уведомява за следното:

**І. По отношение на изискванията на глава шеста от Закона за опазване на околната среда:**

Инвестиционното предложение предвижда разработване на кариера за добив на скалнооблицовъчни материали /варовици/ от находище „Царевец“, участъци „Запад (Искър)-2007“, „Централен-2007“ и „Царевец 2-2007“ в землището на с. Царевец, общ. Мездра, обл. Враца, с концесионна площ от 206.8 дка (20,68 ха).

Геоложките, хидрогеоложките, минно-техническите и теренни условия позволяват то да се разработва по открит начин.

Площта на находището обхваща нископродуктивни земи – пасища и ливади.

Концесионната площ включва два контура – Контур 1 и Контур 2.

Контур 1 (за участък „Запад (Искър)-2007“) обхваща площ от 9, 31 дка и е описан с 4 гранични точки с координати в координатна система 1970 г., както следва:

|  |  |  |
| --- | --- | --- |
| № | Х | Y |
| 1 | 4689387.8 | 8545790.3 |
| 2 | 4689425.0 | 8545910.0 |
| 3 | 4689356.2 | 8545924.9 |
| 4 | 4689327.5 | 8545736.4 |

Контур 2 (за участъци „Централен-2007“ и „Царевец 2-2007“) обхваща площ от 197, 54 дка и е описан с 28 гранични точки с координати в координатна система 1970 г., както следва:

|  |  |  |
| --- | --- | --- |
| № | Х | Y |
| Външен контур | | |
| 1 | 4689485.1 | 8545985.6 |
| 2 | 4689569.9 | 8545987.4 |
| 3 | 4689638.1 | 8545974.4 |
| 4 | 4689700.0 | 8546040.0 |
| 5 | 4689670.0 | 8546110.0 |
| 6 | 4689620.0 | 8546110.0 |
| 7 | 4689485.0 | 8546350.0 |
| 8 | 4689360.0 | 8546469.0 |
| 9 | 4689360.0 | 8546760.0 |
| 10 | 4689460.0 | 8547230.0 |
| 11 | 4689310.0 | 8547230.0 |
| 12 | 4689220.0 | 8547005.0 |
| 13 | 4689190.0 | 8546730.0 |
| 14 | 4689130.0 | 8546455.0 |
| 15 | 4689198.9 | 8546351.6 |
| 16 | 4689305.0 | 8546385.0 |
| 17 | 4689362.6 | 8546174.2 |
| 18 | 4689456.6 | 8546215.9 |
| 19 | 4689571.8 | 8546002.5 |
| Вътрешен контур | | |
| 20 | 4689281.8 | 8546433.2 |
| 21 | 4689346.9 | 8546655.0 |
| 22 | 4689341.5 | 8546765.0 |
| 23 | 4689294.9 | 8546771.2 |
| 24 | 4689256.1 | 8546759.8 |
| 25 | 4689260.9 | 8546728.2 |
| 26 | 4689278.2 | 8546677.7 |
| 27 | 4689194.8 | 8546476.2 |
| 28 | 4689225.8 | 8546450.1 |

Основните процеси при разработването на находището ще се изпълняват в следната последователност:

* Откривни работи – технологията на изземване на откривката се определя от физико-механичните свойства на изграждащите я скали.

Нескалната откривка, изградена от почва, глини и ерозирали и напукани варовикови скали ще се изземва като се изкопава с багер, транспортира с автосамосвал и депонира на отделно депо с цел използването й при рекултивация на нарушените терени.

Когато скалната откривка е здрава и е с малка мощност, тя ще се изземва с „диамантена“ въжена резачка. При голяма мощност на скалната откривка тя ще се подготвя за изземване чрез пробивно-взривни работи (ПВР) с намалена мощност по паспорт. Получените раздробени скални късове ще се товарят с багер/челен товарач на автосамосвал и ще се транспортират до депо, разположено в границите на концесионната площ.

* Пробивно-взривните работи ще се прилагат ограничено, като се използват за подготовка на откривката за изземване, разкриване на нови работни хоризонти, прокарване на разрезни и нарезни траншеи и пътища.
* Добивни работи - продуктивният варовиков масив ще се изземва изцяло чрез вертикални и хоризонтално рязане на големи основни блокове (монолити) с „диамантени“ въжени резачки. Тези монолити ще се обръщат върху работния хоризонт и ще се разкрояват, в съответствие с напукването си и съобразно декоративните качества на варовика с помощта на по-малки „диамантени“ въжени резачки и пробивно-клинови работи. Получените по този начин оформени блокове, ще се транспортират с челен товарач до склад за готова продукция. Отпадъкът от обработката на блоковете ще се товари с челен товарач на автосамосвал и ще се транспортира до насипището.
* Скалните блокове се обработват в скално-преработващ цех, собственост на „Хемус-М“ АД в гр. Мездра.

Не се предвижда промишлено водоснабдяване, тъй като процесите на добив и първична преработка не изискват такова. За оросяване на технологичните пътища се предвижда да се доставя вода с цистерни, зареждани от цеха за обработка на блокове в гр. Мездра.

За питейни нужди ще се използва бутилирана вода.

При извършването на технологичните дейности в кариерата няма да се формират отпадъчни води.

За обслужване на битовите нужди на работещите на обекта и охраната са предвидени мобилни фургони и химическа тоалетна.

Отводняването на кариерата се предвижда да се осъществява естествено по гравитачен път.

В кариерата ще се използва механизация с дизелови двигатели (багер, автосамосвал, челен товарач и булдозер) и електрозахранване („диамантени“ въжени резачки и компресор). Електрозахранването ще се извърши от магистрален далекопровод и понижаващи трансформатори.

След приключване на минните работи се предвижда да се извърши рекултивация на иззетите пространства и нарушените терени чрез затревяване на котлована на кариерата и изграждане на охранителен зелен пояс.

Така заявено инвестиционното предложение попада в обхвата на т. 2, б. „а” - “кариери, открити рудници и добив на торф (невключени в приложение № 1)” на Приложение №2 на ЗООС, и съгласно нормативните разпоредби **подлежи на процедура по преценяване на необходимостта от извършване на оценка на въздействието на околната среда** (ОВОС). Съгласно чл.93, ал.3 от ЗООС компетентен орган за произнасяне с решение е директорът на РИОСВ - Враца.

Информирам ви, че съгласно изискванията на чл.4а, ал.1 от Наредбата за ОВОС постъпилата документация е изпратена на директора на Басейнова дирекция Дунавски район – Плевен (БДДР – Плевен) за изразяване на становище, относно допустимостта на инвестиционното предложение спрямо режимите, определени в действащите планове за управление на речните басейни (ПУРБ) и планове за управление на риска от наводнения (ПУРН).

Предвид полученото в РИОСВ – Враца становище на БДДР – Плевен с изх. № ПУ-01-999-(1)/10.01.2024г.:

- ИП е допустимо спрямо целите и мерките за постигане добро състояние на водите, определени в ПУРБ в Дунавски район 2016 – 2021г., при спазване на мерките посочени в т. 1.1.2. от становището, а именно да не се влошава количественото и химичното състояние на подземните води, предвид факта, че водите от подземното водно тяло (ПВТ BG1G0000TJK044) са с карстов характер.

- ИП е допустимо спрямо ПУРН 2022 – 2027г. Дейностите предвидени в ИП не са в противоречие с предвидените мерки в Програмата от мерки за намаляване на риска от наводнения.

- Дейностите в ИП са допустими от гледна точка на постигане на целите на околната среда и не се очаква да окажат значително отрицателно въздействие върху водите, зоните за защита на водите и водните екосистеми, при условие, че се спазват мерките, посочени в т. 1.1.2. и нормативните изисквания, посочени в т. 2 от горецитираното становище.

**ІІ. По отношение на изискванията на чл.31 от Закона за биологичното разнообразие (ЗБР):**

Мястото на реализация на ИП не засяга защитени територии по смисъла на Закона за защитените територии (ЗЗТ) и не попада в обхвата на защитени зони съгласно Закона за биологичното разнообразие (ЗБР).

Най-близо разположените защитени зони, на 7-8 км са BG0000374 "Бебреш" за опазване на природните местообитания и на дивата флора и фауна, обявена със Заповед № РД-1048/17.12.2020г. на министъра на околната среда и водите (обн. ДВ, бр.21/12.03.2021г.) и BG0001014 "Карлуково" за опазване на природните местообитания и на дивата флора и фауна, обявена със Заповед № РД - 329 от 31.03.2021г. на МОСВ (обн. ДВ, бр.53 от 25.06.2021г.).

ИП попада в обхвата на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл.31, ал.4, във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

Копие от писмото е изпратено до Министерство на енергетиката, община Мездра, кметство с. Царевец и БДДР – Плевен.

/отговорено на 12.01.2024г./